Euroopan parlamentin lainsäädäntöpäätöslauselma ehdotuksesta neuvoston päätökseksi terrorismin ehkäisemistä, torjuntavalmiutta ja seurausten hallintaa koskevan erityisohjelman perustamisesta vuosiksi 2007-2013 - Turvallisuutta ja vapauksien suojelua koskeva yleisohjelma (KOM(2005)0124 - C6-0241/2005 - 2005/0034(CNS))



Virallinen lehti nro 317 E , 23/12/2006 s. 0678 - 0688



20061223 P6_TA(2006)0584 Terrorismin ehkäiseminen, torjuntavalmius ja seurausten hallinta (2007–2013) * Euroopan parlamentin lainsäädäntöpäätöslauselma ehdotuksesta neuvoston päätökseksi terrorismin ehkäisemistä, torjuntavalmiutta ja seurausten hallintaa koskevan erityisohjelman perustamisesta vuosiksi 2007–2013 — Turvallisuutta ja vapauksien suojelua koskeva yleisohjelma (KOM(2005)0124 — C6-0241/2005 — 2005/0034(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(2005)0124) [1], - ottaa huomioon EY:n perustamissopimuksen 308 artiklan, jonka mukaisesti neuvosto on kuullut parlamenttia (C6-0241/2005), - ottaa huomioon työjärjestyksen 51 artiklan, - ottaa huomioon kansalaisvapauksien sekä oikeus- ja sisäasioiden valiokunnan mietinnön ja budjettivaliokunnan lausunnon (A6-0390/2006); 1. hyväksyy komission ehdotuksen sellaisena kuin se on tarkistettuna; 2. katsoo, että lainsäädäntöehdotuksessa esitetyn ohjeellisen määrän on oltava yhteensopiva uuden monivuotisen rahoituskehyksen otsakkeen 3 A enimmäismäärän kanssa, ja huomauttaa, että vuotuisesta määrästä päätetään vuotuisessa talousarviomenettelyssä talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen [2] 38 kohdan mukaisesti; 3. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti; 4. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 5. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. kehottaa puhemiestä välittämään parlamentin kannan neuvostolle ja komissiolle. Tarkistus 1 Otsikko Ehdotus neuvoston päätökseksi terrorismin ehkäisemistä, torjuntavalmiutta ja seurausten hallintaa koskevan erityisohjelman perustamisesta vuosiksi 2007–2013 Ehdotus neuvoston päätökseksi turvallisuusriskien ja etenkin terrorismiin liittyvien riskien ehkäisemistä ja niiden seurausten hallintaa koskevan erityisohjelman perustamisesta vuosiksi 2007–2013 Tarkistus 2 Johdanto-osan 1 kappale (1) Terrorismin ehkäiseminen, torjuntavalmius ja seurausten hallinta liittyvät olennaisella tavalla Euroopan unionista tehdyn sopimuksen 2 artiklan neljännessä luetelmakohdassa määriteltyyn tavoitteeseen pitää yllä ja kehittää unionia vapauden, turvallisuuden ja oikeuden alueena. (1) Turvallisuusriskien ja etenkin terrorismiin liittyvien riskien ehkäiseminen ja niiden seurausten hallinta liittyvät olennaisella tavalla Euroopan unionista tehdyn sopimuksen 2 artiklan neljännessä luetelmakohdassa määriteltyyn tavoitteeseen pitää yllä ja kehittää unionia vapauden, turvallisuuden ja oikeuden alueena. Tarkistus 3 Johdanto-osan 2 kappale (2) Yhteisön on toteutettava tarvittavat toimenpiteet, jotta voidaan estää terroristeja hyökkäämästä demokratiaan, oikeusvaltioon, yhteiskunnan avoimuuteen sekä kansalaisten ja yhteiskuntien vapauteen liittyviä arvoja kohtaan ja rajoittaa hyökkäysten seurauksia mahdollisimman pitkälle. (2) Yhteisön on toteutettava tarvittavat toimenpiteet, jotta voidaan estää se, että luonnonkatastrofit vaikuttavat kielteisesti kansalaisten ja yhteiskunnan hyvinvointiin, vapauteen ja turvallisuuteen tai että ihmisen itse aiheuttamat katastrofit (terrorismi mukaan luettuna) uhkaavat itse demokratiaan liittyviä arvoja, oikeusvaltiota ja yhteiskunnan avoimuutta, sekä rajoittaa katastrofien seurauksia mahdollisimman pitkälle. Tarkistus 4 Johdanto-osan 6 kappale (6) Lokakuun 23 päivänä 2001 annetulla neuvoston päätöksellä (EY, Euratom) N:o 2001/792 perustettu yhteisön mekanismi tiiviimmän yhteistyön edistämiseksi pelastuspalvelualan avustustoimissa on tarkoitettu välittömien avustustoimien toteuttamiseen kaikissa vakavissa hätätilanteissa, mutta ei erityisesti terrori-iskujen ehkäisemiseen, torjuntaan tai niiden seurausten hallintaan. Tarkistus 5 Johdanto-osan 7 kappale (7) Terrorismin ehkäisemistä, torjuntavalmiutta ja seurausten hallintaa koskevat erityistoimet olisi vaikuttavuuden, kustannustehokkuuden ja avoimuuden vuoksi koottava yhteen ja rahoitettava yhdestä ohjelmasta. (7) Turvallisuusriskien ja etenkin terrorismiin liittyvien riskien ehkäisemistä ja niiden seurausten hallintaa koskevat erityistoimet olisi vaikuttavuuden, kustannustehokkuuden ja avoimuuden vuoksi koottava yhteen ja rahoitettava yhdestä ohjelmasta. Tarkistus 6 Johdanto-osan 8 kappale (8) Oikeusvarmuuden ja johdonmukaisuuden vuoksi ja jotta voidaan varmistaa, että ohjelma täydentää muita rahoitusohjelmia, olisi määriteltävä ilmaisut "ehkäisemistä ja torjuntavalmiutta koskevat toimet", "kriisin ja sen seurausten hallinta" ja "elintärkeät infrastruktuurit". (8) Oikeusvarmuuden ja johdonmukaisuuden vuoksi ja jotta voidaan varmistaa, että ohjelma täydentää muita rahoitusohjelmia, olisi määriteltävä ilmaisut "ehkäisemistä koskevat toimet", "seurausten hallinta" ja "elintärkeät infrastruktuurit". Tarkistus 7 Johdanto-osan 9 kappale (9) Komission toimet sekä mahdolliset valtioidenväliset hankkeet ovat yhtenäisen ja koordinoidun EU:n lähestymistavan kannalta olennaisia. Lisäksi on hyödyllistä ja tarkoituksenmukaista tukea jäsenvaltioissa toteutettavia hankkeita, sillä niiden avulla voidaan saada hyödyllisiä kokemuksia ja tietoa erityisesti tarkastuksista sekä riskien ja uhkien arvioinnista myöhemmin yhteisön tasolla toteutettavia hankkeita varten. (9) Komission toimet ja valtioidenväliset hankkeet ovat EU:n ratkaisuja koskevan yhtenäisen ja koordinoidun lähestymistavan kannalta olennaisia, jotta voidaan viipymättä kartoittaa ihmisiin ja eurooppalaisiin elintärkeisiin infrastruktuureihin kohdistuvat uhat ja arvioida niitä ja jotta voidaan luoda komission ja jäsenvaltioiden välinen varhaisvaroitusjärjestelmä. Lisäksi on hyödyllistä ja tarkoituksenmukaista tukea jäsenvaltioissa toteutettavia hankkeita, sillä niiden avulla voidaan saada hyödyllisiä kokemuksia ja tietoa erityisesti tarkastuksista sekä riskien ja uhkien arvioinnista, joita voidaan soveltaa myöhemmin yhteisön tasolla toteutettaviin hankkeisiin. Tarkistus 8 Johdanto-osan 10 kappale (10) On myös aiheellista antaa kolmansille maille ja kansainvälisille organisaatioille mahdollisuus osallistua valtioidenvälisiin hankkeisiin. (10) Koska valtioiden rajat eivät pysty pysäyttämään terrorismia, on myös aiheellista antaa kolmansille maille ja kansainvälisille organisaatioille mahdollisuus osallistua valtioidenvälisiin hankkeisiin. Tarkistus 9 Johdanto-osan 11 kappale (11) On varmistettava, että ohjelma täydentää muita yhteisön ja unionin ohjelmia, joita ovat muun muassa EU:n yhteisvastuurahasto, valmiustoimien ja nopeiden avustustoimien rahoitusväline vakavia hätätilanteita varten, yhteisön mekanismi tiiviimmän yhteistyön edistämiseksi pelastuspalvelualan avustustoimissa, tutkimuksen ja teknologian kehittämisen puiteohjelma sekä rakennerahastot. (11) On varmistettava, että ohjelma täydentää muita yhteisön ja unionin ohjelmia, joita ovat muun muassa EU:n yhteisvastuurahasto, valmiustoimien ja nopeiden avustustoimien rahoitusväline vakavia hätätilanteita varten, yhteisön mekanismi tiiviimmän yhteistyön edistämiseksi pelastuspalvelualan avustustoimissa, tutkimuksen ja teknologian kehittämisen puiteohjelma sekä rakennerahastot. Lisäksi on nimenomaisesti sallittava yhteisrahoitus komission ohjelmien kanssa, niin että olisi mahdollista tehdä ihmisten ja elintärkeiden infrastruktuurien turvallisuutta koskevia erityisiä tutkimuksia etenkin liikenteen ja energiahuollon alalla, jotta kaikki rahoitusresurssit voidaan lopulta koota yhteen ainoaan välineeseen ja tukea näin selkeää ja kattavaa strategiaa. Tarkistus 10 Johdanto-osan 12 kappale (12) Koska ohjelman tavoitteita ei voida riittävällä tavalla saavuttaa jäsenvaltioiden toimin, vaan ne voidaan toiminnan laajuuden ja vaikutusten takia toteuttaa paremmin yhteisön tasolla, yhteisö voi toteuttaa toimenpiteitä Euroopan yhteisön perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi. (12) Koska ohjelman tavoitteita ei voida riittävällä tavalla saavuttaa jäsenvaltioiden toimin, vaan ne edellyttävät toiminnan laajuuden ja vaikutusten takia yhteisön tason toimenpiteitä, yhteisö voi toteuttaa toimenpiteitä Euroopan yhteisön perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi. Tarkistus 11 Johdanto-osan 16 kappale (16) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY 2 artiklan mukaisesti tämän päätöksen täytäntöönpanemiseksi tarvittavista toimenpiteistä olisi päätettävä mainitun päätöksen 3 artiklassa säädettyä neuvoa-antavaa menettelyä noudattaen. Tämä on aiheellista siksi, että ohjelma ei vaikuta merkittävästi yhteisöjen talousarvioon. (16) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY 2 artiklan mukaisesti tämän päätöksen täytäntöönpanemiseksi tarvittavista toimenpiteistä olisi päätettävä mainitun päätöksen 5 artiklassa säädettyä sääntelymenettelyä noudattaen. Tarkistus 12 1 artiklan 1 kohta Tarkistus 13 2 artiklan a alakohta a) "ehkäisemisellä ja torjuntavalmiudella" toimenpiteitä, joiden tarkoituksena on ehkäistä ja/tai vähentää terrori-iskun riskiä ja/tai sen seurauksia erityisesti riskien ja uhkatekijöiden arvioinnin sekä tarkastusten avulla ja teknologiaa ja menetelmiä koskevia yhteisiä standardeja kehittämällä; a) "ehkäisemisellä" toimenpiteitä, joiden tarkoituksena on ehkäistä ja/tai vähentää terrori-iskujen riskiä ja muita turvallisuusriskejä sekä tunnistaa ihmisiin ja elintärkeisiin infrastruktuureihin kohdistuvat uhkatekijät erityisesti riskien ja uhkatekijöiden arvioinnin sekä tarkastusten avulla ja teknologiaa ja menetelmiä koskevia yhteisiä standardeja kehittämällä; Tarkistus 14 2 artiklan b alakohta b) "seurausten hallinnalla"toimenpiteitä, joilla rajoitetaan terrori-iskujen keskipitkän aikavälin seurauksia ja jotka ovat tarpeen, jotta voidaan suojata Euroopan unionia vapauden, turvallisuuden ja oikeuden alueena; b) "seurausten hallinnalla"5 artiklan 2 kohdan mukaan tukikelpoisten toimenpiteiden koordinointia, jotta voidaan reagoida turvallisuutta vaarantaviin tapahtumiin, etenkin terrorismiin, ja rajoittaa niiden seurauksia, sillä nämä toimenpiteet ovat tarpeen, jotta voidaan suojata Euroopan unionia vapauden, turvallisuuden ja oikeuden alueena, erityisesti luomalla keskitetty varhaisvaroitusjärjestelmä sekä koordinoimalla yhteisön tasolla tehokkaasti tällaisissa tilanteissa toteutettuja toimia; Tarkistus 15 2 artiklan c alakohta c) "elintärkeillä infrastruktuureilla" aineellisia resursseja, palveluita, viestintäyhteyksiä, verkostoja ja/tai varoja, joiden toimintahäiriöt tai tuhoutuminen aiheuttaisi vakavia seurauksia kansalaisten terveydelle, turvallisuudelle tai taloudelliselle hyvinvoinnille tai Euroopan unionin tai sen jäsenvaltioiden hallitusten toiminnalle. c) "elintärkeillä infrastruktuureilla" aineellisia resursseja, palveluita, viestintäyhteyksiä, verkostoja ja/tai varoja, joiden toimintahäiriöt tai tuhoutuminen aiheuttaisi vakavia seurauksia kansalaisten terveydelle, turvallisuudelle tai taloudelliselle hyvinvoinnille, ympäristölle tai Euroopan unionin tai sen jäsenvaltioiden hallitusten toiminnalle; elintärkeistä infrastruktuureista on tämän päätöksen liitteenä luettelo, joka ei kuitenkaan ole tyhjentävä. Tarkistus 16 3 artiklan 1 kohta 1. Ohjelman tarkoituksena on osaltaan suojella kansalaisia, heidän vapauksiaan sekä yhteiskuntaa terrori-iskuilta ja niihin liittyviltä tapahtumilta sekä suojata Euroopan unionia vapauden, turvallisuuden ja oikeuden alueena. 1. Ohjelman tarkoituksena on osaltaan suojella kansalaisia, heidän vapauksiaan sekä yhteiskuntaa terrori-iskuilta ja muilta turvallisuusriskeiltä, niiden syistä tai alkuperästä riippumatta, ja niihin liittyviltä tapahtumilta sekä suojata Euroopan unionia vapauden, turvallisuuden ja oikeuden alueena. Tarkistus 17 3 artiklan 2 kohta 2. Ohjelman yleistavoitteet tukevat unionin ja yhteisön muiden politiikkojen kuten poliisiyhteistyön ja oikeudellisen yhteistyön rikosasioissa, ympäristönsuojelun, kansanterveyden, liikenteen, tutkimuksen ja teknologian kehittämisen sekä taloudellisen ja sosiaalisen koheesion kehittämistä. 2. Ohjelman yleistavoitteet tukevat sellaisen yleisen turvallisuusnäkemyksen laatimista, joka perustuu etenkin unionin ja yhteisön muihin politiikkoihin, kuten poliisiyhteistyöhön ja oikeudelliseen yhteistyöhön rikosasioissa, ympäristönsuojeluun, energiahuoltoon, tieto- ja viestintäverkkojen turvallisuuteen, kansanterveyteen, liikenteeseen, tutkimukseen ja teknologian kehittämiseen, julkisen toiminnan jatkuvuuteen sekä taloudelliseen ja sosiaaliseen koheesioon. Tarkistus18 4 artiklan 1 kohta 1. Ohjelman tarkoituksena on tukea, edistää ja kehittää terrorismin ehkäisemistä, torjuntavalmiutta ja seurausten hallintaa koskevia toimenpiteitä osana yleistavoitteita siltä osin kuin tällaiset toimet eivät kuulu jonkin muun säädöksen soveltamisalaan. 1. Ohjelman tarkoituksena on tukea, edistää ja kehittää turvallisuusriskien ja etenkin terrorismiin liittyvien riskien ehkäisemistä ja niiden seurausten hallintaa koskevia toimenpiteitä osana yleistavoitteita siltä osin kuin tällaiset toimet eivät kuulu jonkin muun säädöksen soveltamisalaan. Tarkistus 19 4 artiklan 2 kohdan johdantokappale 2. Terrori-iskujen ehkäisemistä ja torjuntavalmiutta varten ohjelman tarkoituksena on 2. Terrori-iskujen ennaltaehkäisemistä varten ohjelman tarkoituksena on Tarkistukset 20 ja 21 4 artiklan 2 kohdan a alakohta a) kannustaa, edistää ja tukea elintärkeisiin infrastruktuureihin liittyvien riskien ja uhkatekijöiden arviointia muun muassa toteuttamalla paikan päällä tehtäviä evaluointeja, jotta voitaisiin tunnistaa terrori-iskujen mahdolliset kohteet ja arvioida, olisiko niiden turvatoimia parannettava, a) kannustaa, edistää ja tukea ihmisiin ja elintärkeisiin infrastruktuureihin liittyvien riskien ja uhkatekijöiden arviointia erityisesti paikan päällä tehtävien evaluointien perusteella, jotta voitaisiin tunnistaa mahdolliset kohteet ja arvioida, olisiko niiden turvatoimia parannettava, Tarkistus 22 4 artiklan 3 kohdan johdantokappale 3. Terrori-iskujen seurausten hallintaa varten ohjelman tarkoituksena on 3. Etenkin terrori-iskujen seurausten hallintaa varten ohjelman tarkoituksena on Tarkistus 23 4 artiklan 3 kohdan a alakohta a) kannustaa, edistää ja tukea terrori-iskujen mahdollisten seurausten käsittelyyn liittyvän taitotiedon, kokemusten ja teknologian vaihtoa, a) kannustaa, edistää ja tukea terrori-iskujen ja muiden turvallisuusriskien mahdollisten seurausten käsittelyyn liittyvän taitotiedon, kokemusten ja teknologian vaihtoa, Tarkistus 24 4 artiklan 3 kohdan c alakohta c) varmistaa, että yleisen kriisinhallinnan, nopeiden hälytysjärjestelmien ja väestönsuojelujärjestelyjen yhteydessä myös terrorismia koskeva erityisasiantuntemus on käytettävissä reaaliajassa. Tarkistus 25 5 artiklan 1 kohdan c alakohdan 4 luetelmakohta - muulla tavoin edistetään merkittävästi unionin ja sen kansalaisten suojelua terrori-iskuilta. - muulla tavoin edistetään merkittävästi unionin ja sen kansalaisten suojelua terrori-iskuilta ja muilta turvallisuusriskeiltä; näin ollen tukikelpoisia ovat yhteistyössä asianomaisten jäsenvaltioiden kanssa toteutettavat toimet, jotka koskevat kansallisia elintärkeitä infrastruktuureja, jotta voidaan torjua tai vähentää turvallisuudessa esiintyvien puutteiden hyväksikäytön riskejä, varsinkin jos puutteilla voi olla vakavia, valtioiden rajat ylittäviä seurauksia. Tarkistus 26 5 artiklan 2 a kohta (uusi) 2 a. Jäsenvaltiot ovat edelleen vastuussa niiden operatiivisten turvallisuustoimenpiteiden hyväksymisestä, täytäntöönpanosta ja rahoituksesta, jotka on tässä ohjelmassa määritelty välttämättömiksi yleisen turvallisuuden parantamisen kannalta Euroopan unionissa. Tarkistus 27 7 artiklan 2 a kohta (uusi) 2 a. Rahoituksen saatavuutta helpotetaan soveltamalla suhteellisuusperiaatetta toimitettaviin asiakirjoihin ja luomalla tietokanta hakemusten jättämistä varten. Tarkistus 28 7 a artikla (uusi) 7 a artikla Rahoitustuen julkistaminen Toimielin, järjestö tai verkosto, joka saa avustusta tästä ohjelmasta, on velvollinen julkistamaan unionin myöntämän tuen; komissio laatii tätä varten avoimuutta koskevia yksityiskohtaisia suuntaviivoja. Tarkistus 29 8 artiklan 4 kohdan - a alakohta (uusi) - a) terrori-iskujen ehkäisemisen asettaminen etusijalle silloin kun ei ole suuria katastrofeja; Tarkistus 30 8 artiklan 4 a alakohta (uusi) 4 a. Komissio yksinkertaistaa menettelyjä mahdollisimman paljon ja varmistaa, että ohjelman mukaiset ehdotuspyynnöt eivät aiheuta liiallista hallinnollista taakkaa hankkeiden vetäjille. Ehdotuspyyntö voidaan tarvittaessa järjestää kahdessa vaiheessa, joista ensimmäisessä edellytetään vain niiden tietojen toimittamista, jotka ovat välttämättömiä toteutettavan hankkeen asianmukaiseksi arvioinniksi. Tarkistus 31 9 artiklan 2 kohta 2. Jos tähän kohtaan viitataan, sovelletaan päätöksen 1999/468/EY 3 ja 7 artiklaa. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa. Tarkistus 32 10 artiklan 1 kohta 1. Ohjelman täytäntöönpanossa pyritään synergiaetuihin, johdonmukaisuuteen ja täydentävyyteen muiden unionin ja yhteisön toimintavälineiden, muun muassa rikosten ehkäisemistä ja torjuntaa tai rikosoikeutta koskevien ohjelmien sekä tutkimusta ja teknologian kehittämistä koskevan puiteohjelman, Euroopan unionin yhteisvastuurahaston ja vakavia hätätilanteita varten perustetun valmiustoimien ja nopeiden avustustoimien rahoitusvälineen kanssa. 1. Ohjelman täytäntöönpanossa pyritään synergiaetuihin, johdonmukaisuuteen ja täydentävyyteen muiden unionin ja yhteisön toimintavälineiden, muun muassa rikosten ehkäisemistä ja torjuntaa tai rikosoikeutta koskevien ohjelmien sekä tutkimusta ja teknologian kehittämistä koskevan puiteohjelman, Euroopan unionin yhteisvastuurahaston ja vakavia hätätilanteita varten perustetun valmiustoimien ja nopeiden avustustoimien rahoitusvälineen kanssa. Komissio varmistaa, että näiden ohjelmien toimet eivät ole päällekkäisiä. Tarkistus 33 10 artiklan 2 kohta 2. Ohjelmassa voidaan käyttää resursseja yhdessä muiden yhteisön välineiden kanssa. Tämä koskee erityisesti rikosten ehkäisemistä ja torjuntaa koskevaa ohjelmaa, ja tavoitteena on toteuttaa toimia, jotka vastaavat sekä tämän ohjelman että muiden yhteisön tai unionin välineiden tavoitteita. 2. Ohjelmassa voidaan käyttää resursseja yhdessä muiden yhteisön välineiden kanssa. Tämä koskee erityisesti rikosten ehkäisemistä ja torjuntaa koskevaa ohjelmaa, ja tavoitteena on toteuttaa toimia, jotka vastaavat sekä tämän ohjelman että muiden yhteisön tai unionin välineiden tavoitteita; tämä koskee myös komission ohjelmia, joiden avulla on mahdollista tehdä elintärkeiden infrastruktuurien turvallisuutta koskevia erityisiä tutkimuksia, joita jo tehdään liikenteen ja energian alalla. Tarkistus 34 10 artiklan 2 a kohta (uusi) 2 a. Komissio varmistaa, että tämän päätöksen mukaisilla toimilla täydennetään 1 kohdassa mainittujen ohjelmien kattamia toimia ja että toimet eivät ole päällekkäisiä. Tarkistus 35 10 artiklan 3 a kohta (uusi) 3 a. Jos ohjelmaan otetut määrärahat osoittautuvat riittämättömiksi jo aloitettujen toimenpiteiden toteuttamiseen, yhteisön on taattava varojen saanti muista vastaavista rahoituslähteistä. Tarkistus 36 12 artiklan 1 kohdan 1 a alakohta (uusi) Tarkistus 37 14 artiklan 2 a kohta (uusi) 2 a. Komissio antaa Euroopan parlamentille ja neuvostolle vuosittain alustavan talousarvioesityksen toimittamisen yhteydessä tietoa ohjelman täytäntöönpanosta ja erityisesti käytettävissä olevien resurssien käytöstä. Tarkistukset 38 ja 39 14 artiklan 3 kohta 3. Komissio toimittaa Euroopan parlamentille ja neuvostolle: - a) Komissio toimittaa Euroopan parlamentille ja neuvostolle: - a) suppean vuosikertomuksen, johon sisältyy erityisesti tietoja, joiden perusteella voidaan arvioida tämän ohjelman määrällisiä tuloksia; a) väliarviointia koskevan kertomuksen tämän ohjelman tuloksista sekä täytäntöönpanon laadullisista ja määrällisistä näkökohdista viimeistään 31 päivänä maaliskuuta 2010; a) väliarviointia koskevan yksityiskohtaisen kertomuksen tämän ohjelman tuloksista sekä täytäntöönpanon laadullisista ja määrällisistä näkökohdista viimeistään 31 päivänä maaliskuuta 2010; b) tiedonannon tämän ohjelman jatkamisesta viimeistään 31 päivänä joulukuuta 2010; b) tiedonannon tämän ohjelman jatkamisesta erityisesti sen tavoitteiden osalta viimeistään 31 päivänä joulukuuta 2010; c) jälkiarviointia koskevan kertomuksen viimeistään 31 päivänä maaliskuuta 2015. c) jälkiarviointia koskevan kertomuksen ohjelman tuloksista, talousarviota koskeva arvio mukaan lukien, kun täytäntöönpano on saatu päätökseen, kuitenkin viimeistään 31 päivänä maaliskuuta 2015. Tarkistus 40 14 a artikla (uusi) 14 a artikla Hankkeiden julkistaminen Komissio ja jäsenvaltiot julkaisevat vuosittain luettelon tästä ohjelmasta rahoitetuista hankkeista ja lyhyen kuvauksen kustakin hankkeesta. Tarkistus 41 14 b artikla (uusi) 14 b artikla Yhdenvertainen kohtelu Elimet, joille on myönnetty tästä ohjelmasta toiminta-avustus, voivat osallistua muiden ohjelmien ehdotuspyyntöihin, mutta ne eivät saa osakseen erityiskohtelua sellaisiin muihin organisaatioihin nähden, jotka saavat rahoitusta muusta kuin Euroopan unionin talousarviosta. Tarkistus 42 Liite (uusi) LIITE VIITTEELLINEN LUETTELO ELINTÄRKEISTÄ INFRASTRUKTUUREISTA 1) Energia a) Öljyn ja kaasun tuotanto, jalostus, käsittely ja varastointi, putkistot mukaan lukien b) Sähkön tuotanto c) Sähkön, kaasun ja öljyn siirto d) Sähkön, kaasun ja öljyn jakelu 2) Tieto- ja viestintätekniikka a) Tietojärjestelmien ja -verkkojen suojausjärjestelmät b) Instrumentointi-, automaatio- ja valvontajärjestelmät (muun muassa SCADA) c) Internet d) Kiinteät televiestintäpalvelut e) Matkaviestinpalvelut f) Radioviestintä ja -navigointi g) Satelliittiviestintä h) Radio- ja televisiolähetystoiminta 3) Vesi a) Juomavesihuolto b) Veden laadun valvonta c) Patoaminen ja veden määrän valvonta 4) Elintarvikkeet Elintarvikevarmuus ja -turvallisuus 5) Terveys a) Sairaanhoito ja sairaalat b) Lääkkeet, seerumit, rokotteet ja lääkevalmisteet c) Biolaboratoriot ja biologiset aineet 6) Rahoitus a) Maksupalvelut/maksujärjestelmät (yksityiset) b) Valtion rahoitussitoumukset 7) Turvallisuus, yleinen järjestys ja oikeusjärjestys a) Turvallisuuden, yleisen järjestyksen ja oikeusjärjestyksen ylläpito b) Oikeustoimi ja vankeinhoito 8) Siviilihallinto a) Julkishallinto b) Puolustusvoimat c) Julkishallinnon palvelut d. Pelastuspalvelut e) Posti- ja telepalvelut 9) Liikenne a) Maantieliikenne b) Rautatieliikenne c) Lentoliikenne d) Sisävesiliikenne e) Valtameriliikenne ja lähimerenkulku 10) Kemian teollisuus ja ydinvoimateollisuus a) Kemiallisten aineiden ja ydinaineen valmistus ja säilytys/käsittely b) Vaarallisten aineiden putkistot (kemialliset aineet) 11) Avaruus ja tutkimus a) Avaruus b) Tutkimus [1] Ei vielä julkaistu virallisessa lehdessä. [2] EUVL C 139, 14.6.2006, s. 1. --------------------------------------------------